  Майя Бывальцева 2019-тӥ арын Удмуртиын 27 нылпи сад пуктозы. Со сярысь Удмуртилэн тӧроез Александр Бречалов Воткае ветлыку журналистъёслы элькунысь лэсьтӥськонъя, жилищно-коммунальной возёсъя но дыкужымъя министр Дмитрий Сурнин вераз. Ваньмыз нылпи садъёс огкадесь луозы, 80 интылы. Котькудӥз 90 миллион манет котыр сылэ. Таяз арын ми 2 сюрс 160 интылы кулэяськонэз ворсаны кулэ Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министр11 ужъюртъёсты сӥзьыл кутсконлы йылпумъяны кулэ, толсуре-толшоре пиналъёс выль интылы мед дышозы ни. Воткаын, кылсярысь, али ньыль юрт пукто. Ваньзэ азбаръёсысь буш интыосын ӝуто. Тӥрлык басьтон ужен муниципалитетъёс выро. Нылпи садъёсты пуктыны Росси азьмуртлэн Владимир Путинлэн кичӧлтэмезъя кутэм «Демография» йӧскалык ӵектос юрттэ Озьы ик Дмитрий Сурнинлэн верамезъя, куарусёнэ выль объектъёсты пуктыны кутскозы. 2019-тӥ арын коньывуонэ быдэс элькунын огдыре 36 нылпи садъёс-яслиос ӝутыны ӧдъялозы. Лэсьтӥськисьёс азе пӧртэм ӧръёсты, архитектураез кутыны ужпум пуктэмын. Интыослэн лыдзы озьы ик пӧртэм луоз: 30, 130, 150 но 220.  Тегъёс: нылпиос Удмуртия дӥськут Вотка лэсьтськон ДмитрийСурнин  